Eckerbullen

mini|Phalacrognathus muelleri ut Australien
mini|Mitophyllus parrianus ut Neeseeland

Bi de Eckerbullen (Lucanidae) hannelt sik dat um en Familie mank de Kävers (Coleoptera). Se weert to de Böverfamilie Scarabaeoidea torekent. De Familie kummt up de ganze Welt vör. Dor höört bi 1.300 Aarden to, de sik in bi 110 Geslechter updelen laat.Bi veel Aarden verscheelt sik Heken un Seken bannig. Gegen de Seken over hefft de Heken bi düsse Aarden dannige Mandibeln mit allerhand Tacken doran. In Europa sünd bither to 14 Aarden ut 6 Geslechter funnen wurrn. In Middeleuropa finnt sik 7 Aarden, dormank de bekannte Eckerbull (Lucanus Cervus). Eckerbullen kann vundeswegen ok nich bloß de Familie Lucanidae menen, man ok de Mehrtahl vun Kävers ut de Aart Lucanus Cervus. 

 Kennteken
De Kävers sünd 8 bit hen to 90 Millimeters lang. De Mundwarktüge reckt na vörn hen, de Kopp is nich afknickt na unnen hen. De Mandibel verscheelt sik vun’e Grötten her bi Heken un Seken.

Wie se leven doot
Normolerwiese leevt de Kävers an Holtrottels oder an Doodholt in Nadel- un in Loofwoold. De Budden sünd in Doodholt to finnen, ok tohopen mit de adulten Deerter. Bloß de Budden ut dat Geslecht  Colophon leevt in’e Eer un freet Humus un Wuddeln. Bi allerhand Aarden dreegt de Imagines keen Flunken un freet wohrschienlich ok  nix. Annere Aarden gaht hen un wenn an Blöten oder Boomwunnen ran, wo Ssapp uttreden deit. De Budden könnt Luud geven dör Stridulatschoon.

 Taxonomie un Systematik 
Hier weert all Unnerfamilie uptellt, dorto ok de Aarden, de in Europa leevt:

Unnerfamilie Aesalinae (3 Geslechter; Paläarktis, Middelamerika un Karibik)
Scarabäus-Eckerbull, Aesalus scarabaeoides (Panzer, 1794)
Unnerfamilie Nicaginae (4 Geslechter; Japan, Süüd- un Noordamerika, Australien un Neeseeland)
Unnerfamilie Syndesinae (3 Geslechter; Australien, Süüd- un Noordamerika, Europa un Asien)
Barken-Eckerbull, Ceruchus chrysomelinus (Hochenwart, 1785)
Neeshorn-Eckerbull, Sinodendron cylindricum (Linnaeus, 1758)
Unnerfamilie Lampriminae (5 Geslechter; Australien, Nee Guinea, Neeseeland, Süüdamerika)
Unnerfamilie Penichrolucaninae (2 Geslechter; Süüdoostasien un Süüdamerika)
Unnerfamilie Lucaninae (bi 80 Geslechter; wiet hen over de Eer utbreedt)
Dorcus alexisi Muret & Drumont, 1999
Dorcus musimon Gené, 1836
Balken-Eckerbull, Dorcus parallelipipedus (Linnaeus, 1758)
Eckerbull, Lucanus cervus (Linnaeus, 1758)
Lucanus ibericus Motschulsky, 1845
Lucanus tetraodon Thunberg, 1806
Lucanus barbarossa Fabricius, 1801
Groten Reh-Eckerbull, Platycerus caprea (De Geer, 1774)
Lüttjen Reh-Eckerbull, Platycerus caraboides (Linnaeus, 1758)
Platycerus pseudocaprea Paulus, 1970
Platycerus spinifer Schaufuss, 1862

 Buten Europa (Utwahl) 
 Staatschen Austraalschen Eckerbullen (Phalacrognathus muelleri) McLeay, 1885
 Odontolabis mouhotii Parry, 1864
 Prosopocoilus astacoides Hope, 1840
 Rhaetulus didieri De Lisle, 1970
 Lamprima adolphinae Gestro, 1875

 Belege 
Beverley A. Holloway: Lucanidae (Insecta: Coleoptera). (PDF) In: Fauna of New Zealand 61, 2007, S. 5.

 Weblenken

Kategorie:Eckerbullen